Ville ikke la asylsøkere ta buss

Syv asylsøkere skulle ta Valdresekspressen fra Årdal til Oslo dagen etter trippeldrapet. Det fikk de ikke lov til.

Publisert Publisert 7. november 2013

BUSSNEKT: Bente Dalåker i Hero understreker at det er snakk om et midlertidig tiltak for å skape ro. Foto: ØYSTEIN TORHEIM

Denne artikkelen er over seks år gammel

Det bekrefter regionsleder Bente Dalåker i Hero.

De syv skulle tatt morgenbussen fra Årdal til Oslo tirsdag morgen. Der skulle de intervjues for første gang av UDI.

Men de syv kom seg aldri til Oslo med morgenbussen. Det gjør heller ingen andre asylsøkere i Årdal, før neste uke.— Det er et initiativ som kom etter samtale med Hero mandag kveld, sier daglig leder Per Steinar Sviggum i Nettbuss Sogn Billag.

Dette høres veldig rart ut. Skal vi liksom holdes i fengsel her nå

Det er de som kjører morgenruten til Oslo.

— Det er ikke snakk om at asylsøkerne ikke er ønsket på bussen. Men vi ble enige med Hero om å roe det litt ned, av hensyn til sjåførene. Slik at de skulle få litt avstand til hendelsen, sier Sviggum.

Han understreker at ingen ble kastet av bussen, eller møtte opp uten å få komme om bord.

- Kan ikke dette oppfattes som at dere stempler alle for noe én person har gjort?

— Det er ikke det det handler om i det hele tatt. Her er det kun et praktisk tiltak vi gjorde for å skape litt tid og rom.

- Av hensyn til asylsøkerne

Ifølge regionsleder Dalåker var det hensynet til asylsøkerne selv som gjorde at de ikke fikk ta bussen til Oslo tirsdag.

— Det var en beslutning om ikke å utsette dem for den belastningen det ville være å ta den bussen.

Dalåker forteller at de fikk bekreftet at det var en beboer ved asylmottaket som var den antatte gjerningsmannen natt til tirsdag.

— Vi hadde behov for å samle dem og ha dem her for å informere dem om situasjonen som var oppstått.

- Fengsel

Mandag kveld, da det nettopp var kjent at en av beboerne ved mottaket trolig sto bak ugjerningen, ble det blant annet foreslått at beboerne kunne fraktes med minibuss til Oslo.

— Men det er aldri noe vi ville akseptert eller gjennomført. Det ville vært veldig stigmatiserende, sier Dalåker.

- Var det andre hensyn som lå bak beslutningen enn å beskytte asylsøkerne?

— Det er mange hensyn å ta, men hovedsakelig var det for å gi dem informasjon, sier hun.

Om lag 50 av asylsøkerne i kommunen bor på Årdalstangen. De resterende 100 bor i Øvre Årdal.

Asylsøkerne BT har snakket med, var ikke klar over at de ikke får lov til å ta bussen til Oslo før neste uke.

— Dette høres veldig rart ut. Skal vi liksom holdes i fengsel her nå, spør en kvinne som bor i en av leilighetene Hero disponerer.

Presiserer

Fredag sendte Tor Brekke, assisterende direktør i Hero, ut en pressemelding.

— Det har dessverre oppstått noen misforståelser rundtbusstransport av asylsøkere i Årdal. Vi ønsker med dette å oppklaresituasjonen.

Ifølge Brekke var det kun et begrenset antall asylsøkere som ikke fikk ta bussen fra Årdal til Oslo.

— Vi har skjøvet på asylintervjuene som skulle gjennomføres denne uken.

«Fra Hero sin side handlet dette primært om to ting:For det første pågikk en viktig politietterforskning og alle potensielle vitnermåtte være tilgjengelige for politiet. For det andre var det viktig for Årdalmottakssenter å ha alle beboere tilgjengelig for å kunne gi informasjon ogdrive oppfølgingsarbeid. (...) Både Hero og Sogn Billag er helt enige om at asylsøkere ikkeskal diskrimineres som gruppe, og at de selvsagt må kunne bruke offentligkommunikasjon på samme måte som alle andre innbyggere», står det i pressemeldingen.

Daglig leder Per Steinar Sviggum i Nettbuss Sogn Billag sier også fredag at det kun var den organiserte transporten av asylsøkere fra Årdal til Oslo som er berørt.

— For denne uken er den organiserte transporten utsatt. Vi har tatt beboere med fra Oslo til Årdal denne uken her.

Publisert Publisert: 7. november 2013 17:02 Oppdatert: 8. november 2013 14:09

Takk for at du leser BT Ikke gå glipp av alle nyheter fra Vestlandets største avis. Bli abonnent